สวัสดีดีค่ะ คือเป็นประจำเดือนครั้งเเรกเมื่อประมาณ 18 -22 พ.ค ค่ะ ครั้งนั้นปวดท้องรุนเเรงมากจนต้องเข้า รพ. ได้ยาแก้ปวดไปหนึ่งเข็ม นอนรอดูอาการ ก็ดีขึ้นกลับบ้านไม่ได้ตรวจอะไรเพิ่ม หลังจากนั้นประมาณ 27 พ.ค จนถึงปัจจุบันเริ่มมีประจำเดือนกระปริบประปอยลักษณะสีแดงข้นๆ หนืดๆ ครั้งนี้ไม่ค่อยปวดท้อง อยากทราบว่าเกิดจากอะไรคะ จะมีผลอะไรร้ายแรงหรือเปล่า?เพิ่มเติมนะคะ ช่วงนี้พยายามลดน้ำหนัก กินข้าวน้อยด้วยค่ะ พักผ่อนน้อยด้วย เเละก็เคยมีเพศสัมพันธ์ประมาณปลายเดือนเมษา แต่ประจำเดือน พ.ค มาเเล้ว ไม่เกี่ยวกันใช่ไหมคะ ขอบค่ะ
สวัสดีค่ะ การมีเลือดออกจากช่องคลอดในวันที่ 18 พ.ค.ร่วมกับมีอาการปวดท้องรุนแรงและต่อมามีเลือดออกอีกในวันที่ 27 พ.ค. อาจเกิดจาก1. การตั้งครรภ์ที่ผิดปกติ เช่นแท้งคุกคามแท้งไม่ครบ เป็นต้น แต่หากได้ไปรับการตรวจที่โรงพยาบาลแล้ว แพทย์มักจะตรวจหาการตั้งครรภ์ไปแล้ว ดังนั้นจึงไม่น่าใช่สาเหตุค่ะ2. มีความผิดปกติที่มดลูก เช่น มีเนื้องอกมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น3. การทำงานผลิตฮอร์โมนของรังไข่ผิดปกติ เช่น มีภาวะที่มีถุงน้ำจำนวนมากในรังไข่(PCOS)แต่มักไม่ทำให้มีอาการปวดท้องที่รุนแรง4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้นแต่ก็จะไม่ทำให้มีอาการปวดท้องที่รุนแรงเช่นกันส่วนการพักผ่อนน้อย กินข้าวน้อย น้ำหนักลด มักทำให้ประจำเดือนมาน้อยหรือขาดหายไป ไม่ได้เป็นสาเหตุให้มีอาการปวดท้องที่รุนแรงและอาการมีเลือดออกกะปริดกะปรอยหากยังมีเลือดออกกะปริดกะปรอยอยู่เรื่อยๆ หรือหากมีอาการปวดท้องรุนแรงอีก ควรกลับไปพบสูติ-นรีแพทย์เพื่อตรวจหาสาเหตุอีกครั้งค่ะ อาจจำเป็นต้องตรวจภายในหรืออัลตราซาวด์ช่องท้องเพิ่มเติม